དོན་དམ་པའི་བཤད་ན།སྲིད་འཛིན་ཁྲོ་འབར་མཆོག་གིས་ནམ་རྒྱུན་མི་དམངས་ཞེས་པའི་མིང་ཚིང་འདི་ཁའི་ནང་དུ་འཕྲད་དུ་བཟུང་ཡོད་པས།སྤྱི་ཚོགས་ཀྱིས་ཁོང་ལ་མི་དམངས་རིང་ལུགས་པ་ཞིག་ཏུ་ངོས་འཛིན་བྱས་ཡོད།འོན་ཀྱང་དེ་ཏག་ཏག་ཅིག་མ་རེད་བསམ་སོང་།ཨ་རིའི་རྒྱལ་ཁབ་འཛུགས་པའི་འདུ་ཤེས་ཀྱིས་ཀྱང་མི་དམངས་ཨང་དང་པོར་བཞག་ཡོད།ཡིན་ན་ཡང་འདུ་ཤེས་དང་ལམ་ལུགས་ཀྱི་དབང་གིས་མི་དམངས་ལ་ཁྱད་པར་ཆེན་པོ་ཡོད།ཨ་རིའི་རྒྱལ་ཡབ་ཚོས་བཤད་པའི་མི་དམངས་དང་རྒྱ་ནག་གཞུང་གི་བཤད་ཀྱིན་པའི་མི་དམངས་གཉིས་དོན་གྱིས་ཁ་ཁ་ཡིན།རྒྱ་ནག་གཞུང་གིས་ནམ་རྒྱུན་བཤད་ཀྱིན་པའི་མི་དམངས་ཞེས་པ་དེ་དོན་མེད་ཁོག་སྟོང་གི་ཐུན་མོང་གི་མི་གཤིས་ཙམ་ཡིན་ལ།ཨ་རིའི་རྒྱལ་ཡབ་ཚོས་བཤད་པའི་མི་དམངས་ནི་མི་སྒེར་གྱི་ཐོབ་ཐང་ཕྱོགས་གཅིག་ཏུ་སྤུངས་པའི་སྤྱི་མིང་ཞིག་ཡིན།སྲིད་འཛིན་ཁྲོ་འབར་ལགས་ཀྱིས་དབང་ཆ་ཕྱིར་མི་དམངས་ལ་སྤྲོད་རྒྱུ་ཞེས་པ་དེ་དོན་གྱིས་ཕྱིར་ཨ་རིའི་རྒྱལ་ཁབ་འཛུགས་པའི་རྩ་དོན་སྟེང་ལོག་པར་གོ་ཆོགདེ་དང་ཞི་ཅིན་ཕེང་གིཐོག་མའི་དམིགས་ཡུལ་མི་བརྗེདཅེས་པ་གཉིས་གཅིག་མཚུངས་ཡིན།འོན་ཀྱང་ཞི་ཅིན་ཕེང་གི་ཐོག་མའི་དམིགས་ཡུལ་ནི་གུང་ཁྲན་ཚོགས་པའི་དམིགས་ཡུལ་ཡིན་ལ།ཁྲོ་འབར་གྱི་ཐོག་མའི་དམིགས་ཡུལ་ནི་ཨ་རིའི་རྒྱལ་ཡབ་ཚོའི་དམིགས་ཡུལ་ཡིན་པས།དོན་གྱི་ཆ་ནས་བླ་མ་ལྷོ་རུ་བཞག་ནས་སྐུ་ཆས་བྱང་ལ་བསྐྱལ་བའི་དཔེ་ལྟར་ཁ་ཁ་སོ་སོ་ཡིན།